
persoana de contact: maior Eduard ȚELEA – tel. 0722743485 / 0722534344


Buletin Informativ – 16.08.2010


În acest sfârșit de săptămână echipajele de intervenţie din cadrul I.S.U.”Basarab I” Dâmboviţa au fost solicitate la următoarele evenimente:


Duminică 15 august 2010


- la ora 11.10, pompierii de la Garda Răcari au intervenit în cimitirul din orașul Răcari pentru stingerea unei suprafețe de cca.60mp de vegetație uscată;

- la ora 16.05, un echipaj de la Detașamentul Găești a intervenit pe strada Șerban Cioculescu din orașul Găești pentru stingerea unei suprafețe de cca.350mp de vegetație uscată;

- la ora 17.15, pompierii de la Detașamentul Pucioasa au intervenit cu două autospeciale în cartierul Diaconești din orașul Pucioasa pentru stingerea unui incendiu izbucnit în curtea unei gospodării. Din primele cercetări efectuate la fața locului, se pare că un rest de țigară aprinsă aruncat la întâmplare a declanșat incendiul, în care au ars cca.8000 kg fân;


- la ora 22.43, pompierii de la Detașamentul Găești au intervenit cu două autospeciale în comuna Mătăsaru pentru stingerea unui incendiu izbucnit la bucătăria unei locuințe. O lumânare aprinsă lăsată fără supraveghere, se pare că a fost cauza probabilă a producerii incendiului, în care au ars cca.100mp din acoperișul casei, piese de mobilier, articole textile și 3(trei) televizoare.


Echipajele SMURD din cadrul I.S.U.”Basarab I” Dâmboviţa au intervenit în această perioadă pentru a acorda ajutor medical de urgență la 10(zece) solicitări 
(SMURD Târgoviște la 7 solicitări și SMURD Titu la 3 solicitări). Pacienții au fost transportați la spital pentru tratament de specialitate. 

